Bretagne/Korpus-divyezhek-brezhoneg-galleg huggingface dataset:
Conte en gallo ou Ken Loach en VO à Dinard ?
Kontadennoù gallaouek pe Ken Loach er yezh orin e Dinarzh ?
Tournoi médiéval à Dinan ou battle de hip-hop ? 
Un tournamant giz ar Grennamzer e Dinan pe ur battle hip-hop ?
Toute l’année, fêtes et festivals témoignent de la vitalité et de la convivialité de la région. 
A-hed ar bloaz e weler gant ar gouelioù hag ar festivalioù pegement a startijenn a zo gant Breizh, ur rannvro plijus an darempredoù etre an dud enni.
Le Festival Interceltique de Lorient, les Vieilles Charrues de Carhaix sont des événements nationaux attendus par des milliers de personnes. 
Gouelioù Etrekeltiek an Oriant, an Erer Kozh e Karaez zo darvoudoù brudet e Frañs a-bezh ha gortozet e vezont gant miliadoù a dud.
Idéal pour des bains de culture !
Abadennoù a-feson evit soubañ er sevenadur !
Des festivals de couleurs et de sons
Festivalioù leun a livioù hag a sonioù
Les seules coiffes visibles au quotidien sont celles que l’on voit sur les boîtes de galettes ou des calendriers. 
War ar pemdez ne vez digarez da welet koefoù nemet war ar boestoù gwispid pe an deiziataerioù.
Pour les costumes et danses traditionnels, mieux vaut rejoindre les Filets bleus à Concarneau, le Festival de Cornouaille à Quimper, le Festival Interceltique à Lorient… 
Ma fell deoc’h gwelet dilhad ha dañsoù hengounel ez eo gwell deoc’h neuze mont d’ober un dro er Rouedoù Glas e Konk-Kerne, e Gouelioù Kerne e Kemper, e Gouelioù Etrekeltiek an Oriant…
Et comme la Bretagne mixe les courants, vous pourrez aussi découvrir des versions jazzy des bagadoù ou des voix bretonnes dopées à la techno.
Ha peogwir e kustumer meskañ ar gizioù e Breizh, e c’hallot ivez klevet bagadoù levezonet gant ar sonerezh jazz pe kanaouennoù brezhonek lusket gant an tekno.
Toutes les générations de concerts
Sonadegoù a bep seurt da blijout d’an holl
Des milliers de personnes, des odeurs de galettes, 2 scènes, des dizaines de groupes dont des stars internationales : vous êtes aux Vieilles Charrues à Carhaix. 
Miliadoù a dud, c’hwezh ar c’hrampouezh, div leurenn, meur a zek strollad, darn en o zouez brudet er bed a-bezh : emaoc’h en Erer Kozh e Karaez.
Là où l’herbe repousse après d’étonnantes rencontres entre familles et punks, adeptes de la world et fans de pop-rock. 
Eno e kresk ar geot en-dro lec’h ma’z eus bet kejadennoù dic’hortoz etre familhoù ha punked, ar re a blij ar world dezho hag ar re a zo sot gant ar pop-rock.
Plus pointus, les Transmusicales de Rennes, Art Rock à St Brieuc et la Route du Rock à Saint-Malo découvrent les succès de demain. 
En un doare arbennikoc’h e klask an Transmusicales e Roazhon, Art Rock e Sant-Brieg ha Hent ar Rock e Sant-Maloù diskoachañ ar pezh a ray berzh en amzer-da-zont.
Majoritairement organisés en été, les festivals passent aussi par Crozon, St Nolff…
Dalc’het e vez an darn vrasañ eus ar festivalioù e-pad an hañv. Menegomp ivez Kraozon, Sant-Nolf…
Oyez, bonnes gens, que la fête commence
Dedostit, tudjentil, ha bec’h d’ar festoù
Plusieurs cités profitent de leur patrimoine exceptionnel pour revivre les riches heures des bâtisseurs. 
E meur a gêr e vez implijet ar savadurioù dibar a zo enno evit lakaat an dud da vevañ adarre ar mareoù kaer ma oant bet savet.
Des fêtes médiévales se déroulent au pied des remparts de Dinan, à Vannes, à Josselin.
Aozet e vez gouelioù war ar Grennamzer ouzh troad ar ramparzhioù e Dinan, Gwened, Josilin…
Le cinéma vient à la rencontre du public avec le festival britannique de Dinard, celui de Douarnenez, Travelling à Rennes… 
Dont a ra ar sinema davet an arvesterien gant festival ar sinema eus Breizh-Veur e Dinarzh, hini Douarnenez, Travelling e Roazhon…
Une ambiance privilégiée éclaire ces rendez-vous.
Un endro eus ar re blijusañ a vez da-geñver an emgavioù-se.
L’esprit de liberté et de convivialité des Bretons s’accorde idéalement aux Arts de la rue. 
Klotañ mat-tre a ra ar spered a frankiz hag a vignoniezh a vez gant ar Vretoned gant Arzoù ar straedoù.
Les Tombées de la Nuit à Rennes, les sorties-surprises de Royal de Luxe à Nantes, le Fourneau à Brest, le FAR de Morlaix sont de formidables creusets d’énergies.
Kalz a startijenn a vez degaset gant Abadennoù ar Serr-Noz e Roazhon, an abadennoù-souezhadennoù gant Royal de Luxe e Naoned, ar Fornigell e Brest, ar FAR e Montroulez.
Des mots qui inspirent et qui respirent
Gerioù an awen hag an alan
Ecrits, contés, déclamés, les mots prennent vie à la Bogue d’Or à Redon, lors des Journées du livre à Bécherel, à Mythos et lors du festival Mettre en scène à Rennes, … 
Ha pa vefent skrivet, kontet, pe distaget a vouezh uhel, e vez lakaet ar gerioù da vevañ da vat da-geñver an Dolgenn Aour e Redon, Devezhioù al Levrioù e Begerel, Mythos pe ar festival Leurennañ e Roazhon…
Les Etonnants Voyageurs mouillent l’encre tous les ans à Saint-Malo.
Ober a ra ar Veajourien Vamus un arsav bep bloaz e Sant-Maloù.
Le saviez-vous ?
Daoust ha gouzout a raec’h kement-mañ ?
Jusqu’où ira la Bretagne ?
Betek pelec’h ez ay Breizh ?
Les fêtes s’exportent et font le plein lors des Nuits de la St Patrick et des Nuits Interceltiques qui remplissent stades et grandes salles.
Mont a ra ar gouelioù e-maez ar vro, lec’h ma sachont tud e-leizh er stadoù pe salioù bras da-geñver Nozvezhioù Gouel Padrig hag an Nozvezhioù Etrekeltiek.
Contes et traditions orales
Kontadennoù ha hengoun dre gomz
Des paroles à rêver debout
Koñchoù born tennet eus ur c’helorn
Encline au miraculeux, la Bretagne a toujours tendu une oreille attentive aux conteurs. 
Troet eo Breizh war an traoù burzhudus, gant-se eo bet a-viskoazh bro ar gonterien.
Les histoires transmises lors des chaleureuses veillées ont été collectées afin de ne pas oublier que le diable, l’Ankou, les forces surnaturelles ou les pierres douées de pouvoir existent bel et bien. 
Dastumet eo bet ar marvailhoù a veze kontet da-geñver ar beilhadegoù, kuit d’an dud d’ankouaat ez eus evit gwir eus an diaoul, an Ankoù, an nerzhioù dreistnaturel pe ar mein ganto galloudoù kuzh.
Des endroits le prouvent ! 
Prouennoù a gaver e lec’hioù zo !
Les contes reprennent vie à l’occasion de soirées ou de festivals.
Roet e vez buhez d’ar c’hontadennoù-se en-dro da-geñver nozvezhioù pe festivalioù.
Autour de la cheminée, les contes se transmettent oralement. 
Desket e veze ar c’hontadennoù dre gomz a rummad da rummad, en-dro d’ar siminal.
Pour qu’ils ne se perdent pas, Théodore Hersart de la Villemarqué les recueille et les rassemble dans le Barzaz Breiz, publié en 1839. 
Dastumet e voe un toullad mat anezho gant Kervarker, kuit dezho da vont da goll, ha bodet e voent gantañ e Barzaz Breiz, embannet e 1839.
Anatole Le Braz, poète, complètera ce travail.
Klokaet e voe al labour-se gant ar barzh Anatol ar Braz.
L’Ankou, un héros familier
An Ankoù, un haroz nes
Autour de la mort, les Bretons entretiennent une certaine familiarité, faite de rite, de rappels quotidiens. 
Santout a reer ur seurt nested etre ar Vretoned hag ar marv, dre lidoù hag un doare da zegas da soñj ingal.
Durant la nuit de Noël, les marins péris en mer chantent dans la baie des Trépassés. 
E-kerzh nozvezh Nedeleg e vez klevet ar vartoloded beuzet er mor o kanañ e bae an Aon.
A la Toussaint, des crêpes sont laissées à l’intention des âmes perdues. 
Da zeiz Gouel an Hollsent e vez lezet krampouezh a-gostez evit an Anaon kollet.
La plus grande crainte est incarnée (si on peut dire !) par l’Ankou. 
Met an hini a ra ar muiañ a aon eo an Ankoù.
Squelette drapé dans une cape, tenant une faux emmanchée à l’envers, il vient chercher ceux qui vont mourir. 
Dont a ra ar skeledenn-se, en em c’hronnet en he c’hap ha ganti ur falc’h troadet war an tu-gin, da gerc’hat ar re a zo oc’h ober o zalaroù.
Mieux vaut ne pas sortir quand on entend grincer sa charrette.
Gwell d’an den chom kloz er gêr pa glev karrigell an Ankoù o wigourat.
C’est géant, le Huelgoat !
Kounnar ur ramz en Uhelgoad !
N’écoutez pas les géologues. 
Na selaouit ket ar pezh a lavar an douarourien.
Le chaos de Huelgoat, amoncellement de roches arrondies traversé par la rivière d’Argent, a été créé par Gargantua. 
Gant Gargantua e oa bet krouet Kleger an Uhelgoad, anezhañ ur wrac’hellad reier ront, lec’h ma tremen ar Stêr Arc’hant.
Le géant, déçu par le repas servi par les habitants, leur a lancé d’énormes galets depuis la côte du Léon.
Abalamour n’en doa ket kavet mat ar pred a oa bet servijet dezhañ gant tud ar barrez en doa taolet ar ramz bili bras-spontus warno diwar arvor Bro-Leon.
A Plouër-sur-Rance, glisser 7 fois de suite sur un menhir sans se faire d’égratignure garantit de trouver un fiancé. 
An hini a zeu a-benn da risklañ 7 gwech diouzh renk war ur peulvan e Plouhern hep en em grafignat, a gavo un danvez-pried hep mar ebet.
A Carnac, les couples qui courent autour de la pierre de Kerderff augmentent leurs chances d’avoir un enfant. 
E Karnag eo mat d’ar c’houbladoù redek en-dro da Vaen Kerderv : evel-se o dez muioc’h a chañsoù da gaout bugale.
Ailleurs, nombre de menhirs seraient des mécréants pétrifiés.
E lec’hioù all ez eus kalz a beulvanoù hag a vije tud difeiz troet da vein.
On ne compte plus les soirées contées !
Ne vez ket kontet an nozvezhioù kontañ ken !
Soirées et festivals foisonnent dans les écomusées, les cafés, les médiathèques… 
Aozet e vez ur bern abadennoù ha festivalioù en ekomirdioù, en ostalerioù, er mediaouegoù…
Des balades contées se multiplient. 
Baleadennoù kontañ e-leizh a vez.
Le festival Paroles d’Hiver de Loudéac, Mythos à Rennes, celui de la Bogue d’Or à Redon figurent parmi les plus importants. 
E-mesk ar re bouezusañ emañ ar festival Komzioù ar Goañv e Loudieg, Mythos e Roazhon, an Dolgenn Aour e Redon.
Certains conteurs, tel Lucien Gourong, ont acquis une notoriété certaine.
Konterien zo, e-giz Lucien Gourong, zo erru brudet-mat.
Comment faire bouger 130 tonnes ?
Penaos lakaat 130 tonenn da fiñval ?
Au Huelgoat, vous pouvez faire bouger un “caillou” de 130 t., la “Roche Tremblante” par une simple pression du doigt. 
En Uhelgoad e c’hallit lakaat ur roc’h dezhi 130 t., ar Maen-Dogan, o pouezañ gant ho piz, tra ken.
Si vous trouvez le point magique !
Gant ma ve kavet ar poent hud ganeoc’h !
La fête en tête et en jambes !
Fest an treid ha hini ar spered !
Depuis toujours, les Bretons aiment danser. 
Plijout a ra d’ar Vretoned dañsal, hag a-viskoazh eo plijet se dezho.
Madame de Sévigné en témoigne et de nombreux peintres du 19e siècle s'inspirent de gavottes ou autres an-dro, "rondes". 
Kaoz a oa eus se gant an Itron de Sévigné ha taolennet e oa bet meur a zañs-tro – an-droioù, gavotennoù ha kement zo – gant livourien eus an 19vet kantved.
Aujourd'hui, les festoù-noz, festoù-deiz (fêtes de nuit, fêtes de jour) donnent des fourmis dans les pieds à un public de tous âges. 
Hiziv an deiz e vez degaset c’hoant d’an dud, forzh pe oad e vefent, da hejañ o zreid gant ar festoù-noz hag ar festoù-deiz.
Tous les week-ends, des milliers de confirmés et novices partagent le plaisir de la danse.
Bep dibenn-sizhun e kustum miliadoù a dud, re ampart pe deraouidi, dañsal a-stroll gant kalz a blijadur.
Toute occasion était bienvenue pour danser : noces, pardons, fin de travaux collectifs... 
Digarezioù a-leizh a veze da zañsal : euredoù, pardonioù, pa veze echu gant labourioù a-stroll…
Souvent, il n'y a même pas besoin de prétexte. Se sentir unis suffit ! 
Alies ne veze ket ezhomm da glask un digarez bennak, trawalc’h e oa kaout c’hoant da vezañ asambles !
Pour les grands événements, des musiciens sont présents. 
Evit an degouezhioù pouezus e veze pedet sonerien.
Sinon, on pallie avec des chanteurs et de la bonne volonté.
A-hend-all e veze kavet dalc’hmat kanerien ha tud a volontez vat.
Tous les observateurs le soulignent : en Bretagne, la danse, c'est important. 
A-du emañ an holl o deus sellet pizh ouzh an traoù : un dra a bouez eo an dañs e Breizh.
Tout le monde participe. 
Kemeret e vez perzh gant an holl dud.
Il est impensable d'empêcher quelqu'un de rentrer dans la ronde. 
N’eur ket evit mirout ouzh unan bennak a zont er ront.
Rejoignez un fest-noz, le groupe vous intègre et vous entraîne. 
It d’ur fest-noz, degemeret e viot gant ar strollad tud a sacho ac’hanoc’h d’e heul.
"""Simple"" n'est peut-être pas le terme exact car, pour certaines danses (fisel, kost ar c'hoad), un minimum de pratique est recommandé. "
Erfin, ret eo lavaret buan, rak evit dañsoù zo (fisel, kost ar c’hoad) ez eus ezhomm da vezañ pleustret un tamm a-raok.
De toute façon, spectateur ou participant, vous ne verrez pas le temps passer... 
Forzh penaos, pe e vefec’h o sellet pe o kemer perzh, ne vo ket kavet hir an amzer ganeoc’h…
Petit conseil, évitez de venir en costume. 
Un ali fur memes tra : n’it ket da lakaat ur gwiskamant hengounel.
Lors de ces fêtes, personne n'en porte.
Er festoù seurt-se ne vez gwelet den ebet gwisket evel-se.
Et dans le milieu des cercles ?
Nag e-barzh ar c’helc’hioù ?
Il y a plus de 250 cercles celtiques dont plusieurs hors de Bretagne. 
Ouzhpenn 250 kelc’h keltiek zo, e Breizh hag e lec’h all ivez.
Ces groupes perpétuent les danses traditionnelles afin de les inclure dans un spectacle parfois très évolutif qui n'a souvent rien à envier aux meilleurs groupes internationaux. 
Delc’her a ra ar strolladoù-se da vrudañ an dañsoù hengounel ha d’impljout anezho da-geñver arvestoù mod nevez alies hag a zo par d’ar pezh a ra ar strolladoù etrebroadel gwellañ.
Certains cercles participent à un concours où sont désignés des champions de Bretagne par catégorie. 
Kemer perzh a ra darn eus ar c’helc’hioù en ur genstrivadeg ma vez dibabet ur “maout” evit pep rummad.
Ce sont de véritables écoles de culture avec des groupes enfants, des cours de musique, de langue...
Gant ar c’hentelioù sonerezh, yezh ha kement zo, gant al labour a reont evit ar vugale, int deuet da vezañ gwir skolioù sevenadurel.
L'enthousiasme existant autour de la danse s'exprime aussi dans des styles très actuels. 
Birvilh a gaver ivez war dachenn an dañsoù mod nevez.
34 compagnies de danse contemporaine ont germé sur le territoire. 
Krouet ez eus bet 34 c’hompagunuezh dañs a vremañ e Breizh.
Le festival Agitato au Triangle à Rennes, le festival Antipodes à Brest, le Centre Chorégraphique National de Rennes et de Bretagne…leur permettent de rencontrer leurs publics. 
Digarez o dez da ziskouez o labour d’an dud da-geñver ar festivalioù Agitato en Tric’horn e Roazhon, Antipodoù e Brest, pe e Kreizenn vroadel Roazhon ha Breizh…
Signe particulier, les spectateurs sont souvent appelés à devenir acteurs. La communion se poursuit…
Ouzhpenn-se, alies e vez goulennet digant an arvesterien mont da aktored, kement ha delc’her gant an hengoun a-stroll…
Le saviez-vous ?
Daoust ha gouzout a raec’h?
La danse vous donne rendez-vous lors de grands événements : Le Cornouaille de Quimper, Le Festival Interceltique de Lorient, Les Filets bleus de Concarneau... 
Adkavet e vez dañsoù Breizh da-geñver abadennoù meur : Gouelioù Kerne e Kemper, Gouel Etrekeltiek an Oriant, ar Rouedoù Glas e Konk-Kerne…
Le Championnat de Bretagne a lieu au Festival de la Saint Loup de Guingamp.
Dalc’het e vez Kampionad Breizh e-kerzh Festival ar Sant Loup, e Gwengamp.
La vie, quelle aventure !
Ar vuhez, pebezh avantur !
Chaque vie est une aventure, une aventure unique, avec ses joies et ses peines, ses moments d'exaltation et ses instants de doute, ses embûches et ses rencontres inattendues, ses chemins de traverse, ses accomplissements et, à mesure que la route s'allonge, l'envie sinon le besoin impérieux de témoigner et de transmettre. 
Un avantur eo pep buhez, un avantur dibar, gant he flijadurioù hag he foanioù, he reuziadoù birvilh hag he frapadoù arvar, he skoilhoù hag hec’h emgavioù dic’hortoz, he hentoù-treuz, an traoù a sevener ha, bep ma’z eer gant an hent, ar c’hoant, an ezhomm groñs zoken da desteniañ ha da gontañ anezhi da dud all.
Chaque vie mérite d'être racontée, pour faire le récit d'un parcours et en dire le sens, pour partager des émotions et des valeurs.
Dellezek eo pep buhez da vezañ kontet, abalamour d’ober an danevell eus un treizh ha da lavaret ar ster anezhañ, evit lakaat tud all da gompren e-barzh trivliadennoù ha talvoudoù.
Biographies de Bretagne est l'écoutant, attentif et discret, qui s'attachera à coucher sur le papier d'un livre le récit de votre vie, de celle de votre couple ou de vos parents. 
Skridoù-Buhez Breizh eo an hini a selaou ac’hanoc’h, evezhiek ha didrouz, an hini a lakay danevell ho puhez, hini ho koublad pe ho kerent war baper ul levr.
Si vous êtes créateur ou dirigeant, la biographie peut aussi être celle de votre entreprise, intimement liée à ce que vous êtes. 
Ma’z oc’h ur c’hrouer pe ur rener e c’hallo ivez ar skrid-buhez bezañ hini hoc’h embregerezh, liammet-start ouzh ar pezh a ya d’ober ac’hanoc’h.
La biographie peut encore être celle de votre communauté d'activité (association, club sportif, mutuelle, syndicat, collectif d'artistes, école, établissement de santé...), une communauté, au sens du « bien commun », dont vous voulez perpétuer la vocation
Gallout a ra ar skrid-buhez bezañ hini ho kumuniezh obererezh c’hoazh (kevredigezh, klub sport, kenwarez, sindikad, strollad arzourien, ti-yec’hed...), ur gumuniezh hag a zo ur « mad boutin », hag a fell deoc’h lakaat he c’hefridi hag he spered da badout en ur chom feal d’ar rummadoù tud e karg ha buhezourien a zo bet araozoc’h.
Le livre, symbole d'un échange authentique.
Al levrioù, arouezioù ur gwir eskemm.
Le livre est un objet précieux. 
Traoù prizius eo al levrioù .
C'est bien ainsi que nous l'entendons. 
Evel-se e soñjomp ivez end-eeun.
Et si le livre reste toujours, même à l'ère du numérique, le cadeau préféré en période de fêtes, c'est parce qu'il est le symbole d'un échange authentique pour la personne qui le donne comme pour celle qui le reçoit. 
Ha chom a ra al levrioù profoù a-feson da-geñver ar gouelioù, ha ni e mare an traoù niverel, abalamour ma’z int arouezioù ur gwir eskemm, evit an dud a ro kenkoulz hag evit ar re a resev anezho.
Quand il s'agit de partager et de transmettre par-delà les générations, et telle est la vocation d'une biographie, le livre est l'ami idéal.
Mignoned a’r gwellañ eo al levrioù pa vez anv da skignañ ha da gontañ ur memor ha talvoudoù a rumm ha rumm, ha d’an dra-se e talvez ar skridoù-buhez.
Nos compétences techniques et humaines à votre service.
Lakaat en ho servij hor barregezhioù a-fet teknikoù ha tud.
Historien de formation, j'ai participé à la direction et à la rédaction de plusieurs ouvrages, dont « Histoire de France : mythes et réalités » (éditions Erès) au côté de la grande historienne française Suzanne Citron et du juriste Yves Plasseraud. 
Stummet on bet ouzh an istor ha kenlabouret em eus gant tud all da ren ha da skrivañ meur a levr, en o zouez « Histoire de France : mythes et réalités » (embannadurioù Erès) asambles gant an istorourez c’hall veur Suzanne Citron hag ar gwiraer Yves Plasseraud.
Conseil d'entreprise en financement de projets d'innovation mais aussi élu régional et local durant vingt ans, j'ai acquis une connaissance fine de la géographie et de l'économie de la Bretagne. 
Kuzuliet em eus bet embregerezhioù evit arc’hantañ mennadoù nevezus, ha dilennad rannvroel ha lec’hel on bet e-pad ugent vloaz. Gant-se e anavezan mat-tre douar hag ekonomiezh Breizh.
Amoureux des lettres et du débat d'idées, j'ai signé près de 300 articles dans la presse régionale. 
Sot-pitilh on gant al lizhiri hag an eskemm soñjoù, ha sinet em eus tost da 300 pennad e kazetennoù ar rannvro.
Mettre ma plume à votre service est ma passion.
Mennet on da lakaat ma fluenn en ho servij.
Partenaire d'une imprimerie qui n'a pas sa pareille en Bretagne. 
Keveler un ti-moullañ ha n’en deus ket e bar e Breizh.
Si vous préférez choisir votre imprimeur, le travail de Biographies de Bretagne s'arrêtera au moment même où vous aurez validé le texte final que nous aurons rédigé. 
Ma fell deoc’h choaz hoc’h-unan ho mouller e chomo labour Skridoù-Buhez Breizh a-sav d’ar c’houlz ma lavaroc’h e vo mat deoc’h an destenn hor bo savet en ur selaou ac’hanoc’h.
Mais nous vous proposons de travailler avec notre imprimeur partenaire. 
Met kinnig a reomp deoc’h labourat gant hor mouller keveler.
Parce que nous avons des convictions et une éthique, Biographies de Bretagne ne vous fera pas l'affront d'imprimer votre biographie ailleurs qu'en Bretagne.
Abalamour d’hor c’hredennoù start ha d’hor buhezegezh, Skridoù-Buhez Breizh ne voullo ket ho skrid-buhez er-maez eus Breizh : dismegañs e vefe eus hor perzh.
Notre partenaire est une authentique imprimerie familiale, au patrimoine mécanique et artistique des plus riches : la « PAM » de Brest, fondée en 1928, installée en centre-ville. 
Hor c’heveler, ar « PAM » e Brest, zo un ti-moullañ gwirion renet gant un tiegezh, staliet e-kreiz kêr, bet diazezet e 1928, ha dezhañ ur glad mekanikel hag arzel eus ar re builhañ.
Son directeur, Grégory Le Bris, petit-fils du créateur, est fou de son métier et aussi d'Histoire et d'arts. 
E rener, Grégory ar Brizh, mab-bihan an diazezer, zo sot gant e vicher hag ivez gant an istor hag an arzoù.
Venez nous rencontrer pour un premier rendez-vous, pour voir. 
Deuit e darempred ganeomp evit un emgav kentañ, da welet.
Dans les rubriques de ce site Internet vous trouverez l'essentiel des réponses à vos questions, mais nous vous prions cependant de venir  vers nous. 
E rubrikennoù al lec’hienn internet-mañ e kavoc’h ar respontoù d’an darn vrasañ eus ho koulennoù, met pediñ a reomp ac’hanoc’h da zont davedomp evelkent.
N'hésitez pas à nous contacter pour échanger sur votre projet. 
Setu ne varc’hatait ket da zont e darempred ganeomp evit kaozeal eus ho mennad.
Notre premier entretien sera sans engagement de votre part.
Gant an emgav kentañ ne vioc’h endalc’het da netra.
Parce qu’elle ne sera jamais vraiment adulte, la poésie dérange par son questionnement perpétuel.
Abalamour ma ne zeuio ket biskoazh d’he oad da vat, ar varzhoniezh a zirenk an dud gant ar goulennoù a ra dalc’hmat.
Tout en provoquant le dénuement des choses, elle s’offre elle-même au réel dans une robe de songes.
En ur lakaat an traoù en noazh en em ginnig hec’h-unan d’ar wirionez dindan ur sae graet gant huñvreoù.
Elle apprend au langage à descendre en apnée dans les hauts fonds de l’esprit, puis d'émerger, encore ruisselant d'émotions archaïques. 
Deskiñ a ra d’ar yezh diskenn diwar apne betek baz ar spered, ha da-c’houde diveuziñ, gant santadoù arkaek o ruilhal diwarni c’hoazh.
Alors, comme le feraient les grandes marées d’équinoxe, celui-ci nous dévoile les ultimes récifs du mental.
Neuze, evel ma vefe graet gant ar reverzhioù, e tiskuilh honnezh reier diwezhañ ar bred.
C’est qu’il existe une langue restée depuis toujours à l’état sauvage. 
Rak bez’ ez eus ur yezh hag a zo chomet gouez a-viskoazh.
Une langue minérale et féline, végétale et marine, fille du magma originel et de la folie créatrice.  
Ur yezh par d’ar mein ha d’ar c’hizhier, d’ar plant ha d’ar mor, merc’h ar magma orin hag ar follentez a grou.
Par mimétisme, cette langue se confond avec les autres, les imprègne, empruntant leur musique et leur couleurs vocales afin de s’en servir comme d’une palette pour composer ses toiles universelles. 
Pa zezrevell ar yezhoù all e vesk honnezh ganto, e intr anezho, e amprest diganto o muzik ha livioù o mouezhioù evit ober ganto evel gant ur bladennig evit sevel he zaolennoù hollvedel.
Au seuil de la raison, enivrée de solitude, la poésie déverse ses paroles singulières par effraction, au hasard des cheminements de l’existence. 
War harzoù ar poell, mezv gant an digenvez, ar varzhoniezh a ziskarg he c’homzoù dibar dre laer, diouzh chañs-dichañs hentoù ar vuhez.
Enduire à l’avance la réponse d’un coaltar salutaire afin qu’elle vogue longtemps sur l’océan mystique. 
Induañ ar respont en a-raok gant ur c’holtar salvus, dezhañ da verdeiñ pell war ar meurvor kevrinus.
Attendre enfin qu’elle germe, échouée sur l’une de ces îles où tout est possible.
Gortoz ma tiwano erfin, sko en unan eus an inizi-se ma c’haller ober pep tra.
Et à ce moment, interpeller la mort avec l'élégance d’une rose, l’obliger à boire ces liqueurs amniotiques, ces alcools de vie pour qu’elle finisse par rendre des comptes.  
Ha d’ar c’houlz-se, gervel ar marv gant mistrded ur rozenn, rediañ anezhañ da evañ al likorioù amniotek-se, ar boesonioù-se eus ar vuhez, dezhañ da rentañ kontoù a-benn ar fin.
Tutoyer enfin le ciel, les étoiles, la mer et le vent, leur parler d’une enfance qui ronronne encore, et surtout, surtout, de mon amour, à jamais perdu, là-bas, dans le flot des montagnes.
Teal erfin an oabl, ar stered, ar mor hag an avel, komz outo eus ur bugaleaj hag a zo o rouzmouzat c’hoazh, ha dreist-holl, dreist-holl eus ma c’harantez, kollet da viken, du-hont, e froud ar menezioù.
Au bout de la jetée, penchée au-dessus de l’onde, l’enfant se demande s'il y a  encore de l'eau au fond de l'océan. 
E penn ar chaoser, stouet a-us an houl, e klask ar bugel gouzout daoust ha chom a ra dour e goueled ar mor-bras.
La vie flotte, voyage, s’allonge puis s’évapore, dans la chaleur et la musique d’une voix, cette respiration de l’être.
Ar vuhez a flod, a veaj, en em astenn hag a ya da aezhenn, e tommder ha muzik ar vouezh, ar boud oc’h alaniñ.
Il reste l’empreinte de ses mots, accordée au rythme des marées, dans la beauté du perpétuel renouvellement des choses. 
Chom a ra ar roud eus he gerioù, diouzh lusk ar mareoù, e kened an traoù nevezet dalc’hmat.
L'astronomie nous renvoie à la question des origines de l'Univers et à son devenir. 
Gant ar steredoniezh e vezomp lakaet da blediñ gant orin ha tonkadur an Hollved.
Bruno Mauguin, responsable de notre planétarium, a présenté une série de conférences qui ont connu un grand succès auprès du public. 
Gant Bruno Mauguin, zo e karg eus hor planetariom, e oa bet kinniget un toullad prezegennoù o deus graet berzh forzh pegement.
Pour en restituer le contenu scientifique, il a rédigé ce livre pour vous donner envie de découvrir l'astronomie.
Evit degas deoc'h boued ar prezegennoù skian­tel-se eo bet savet al levr-mañ gantañ, da reiñ c'hoant deoc'h da zizoleiñ ar steredoniezh.
Cet ouvrage a été édité avec le concours du Conseil régional de Bretagne, le Conseil général du Finistère et le Ministère de la Culture (Drac de Bretagne). 
Gant skoazell Kuzul-rannvro Breizh, Kuzul-departamant Penn-ar-Bed ha Ministrerezh ar Sevenadur (DRAC Breizh) eo bet embannet al levr-mañ.
Traduction : Office de la Langue Bretonne
Trein : Ofis ar Brezhoneg
Illustration de couverture : La galaxie spirale NGC, d. Hubble Heritage Team (AURA/STScl/NASA)
Skeudenn ar golo : Galaksienn droellennek NGC4, cl. Hubble Heritage Team (AURA/STScl/NASA)
Le propos de cet ouvrage est de vous raconter l'histoire de l'Univers, telle qu'on la connaît aujourd'hui, depuis ce que l'on suppose être le début, c'est-à-dire le Big Bang, jusqu'à nos jours. 
Kontañ deoc'h ar pezh a ouzer diwar-benn istor an Hollved eo pal al levr-mañ. Kregiñ a raimp gant ar pezh a lakaer da vezañ an deroù, da lavaret eo ar Big Bang, ha kenderc'hel betek an deiz hiziv.
Pour vous raconter cette histoire, nous allons utiliser le principe d'un calendrier que nous appellerons « calendrier cosmique » dans lequel nous allons concentrer les 13,7 milliards d'années d'évolution connue de l'Univers, à l'échelle d'une année. 
Evit kontañ an istor-se deoc'h, emaomp o vont da implijout un deiziataer a vo graet « Deiziataer Kosmek »  anezhañ. Ennañ e vo tolpet an 13,7 miliard a vloavezhioù emdroadur a anavezer d'an Hollved e-korf ur bloavezh.
(L'idée du calendrier cosmique est empruntée au livre de l'astronome et biologiste américain Carl Sagan, Les dragons de l'Eden: spéculations sur l'évolution de l'intelligence humaine, Éditions du Seuil, 1980) 
(Amprestet eo keal an deiziataer kosmek digant ar steredoniour ha bevoniour amerikan Carl Sagan, en e levr : Les Dragons de l'Eden: spéculations sur l'évolution de l'intelligence humaine, Embannadurioù Le Seuil, 1980).
Ainsi, l'histoire de l'Univers commence au 1 er janvier à 0h00, avec le Big Bang, et nous, au début du XXIe siècle, nous nous situons au 31 décembre à minuit. 
Setu e krog istor an Hollved d’ar 1añ a viz Genver da 0e00, gant ar Big Bang. Evidomp-ni, e penn kentañ an 21vet kantved, en em gavomp d'an 31 a viz Kerzu da hanternoz.
Une seconde de ce calendrier représente environ 500 ans d'histoire, ainsi en 4 secondes nous remontons dans le temps de 2000 ans.
Talvezout a ra un eilenn en deiziataer-se keit hag ur 500 vloaz bennak en istor, hag en ur ober 4 eilenn e punomp an amzer betek 2000 bloaz.
Ce « calendrier cosmique » va nous permettre de mieux appréhender les notions de temps qui nous dépassent. 
Gant an «Deiziataer Kosmek»-se e c'hallimp intent gwelloc'h pennadoù amzer n'omp ket evit empennañ.
Il va également nous permettre de situer dans le temps les évènements importants qui se sont succédé dans l'histoire de l'Univers depuis 13,7 milliards d'années jusqu'à aujourd'hui.
Reiñ a raio tu dimp ivez da lec'hiañ en amzer an darvoudoù pouezus zo c'hoarvezet lerc'h-ouzh-lerc'h en istor an Hollved adalek 13,7 miliard a vloavezhioù zo betek bremañ.
Parcourons maintenant notre calendrier cosmique et commençons notre histoire au 1er janvier à 0 h 00 avec le Big Bang.
Deomp bremañ gant hon deiziataer kosmek, ha krogomp gant hon istor d'ar 1añ a viz Genver da 0e00, gant ar Big Bang.
1er janvier : 0 h 00 mm 00 s : le Big Bang
1añ a viz Genver : 0 e 00 mn 00 s : ar Big Bang
D'après les modèles cosmologiques actuels, l'Univers serait âgé de 13,7 milliards d'années. 
13,7 miliard a vloazioù e vefe oad an Hollved hervez patromoù ar gosmologiezh a vremañ.
Cela signifie que dans l'état actuel de nos connaissances, nous sommes capables de remonter dans le temps de 13,7 milliards d'années. 
Da lavaret eo, hervez ar pezh a ouzomp bremañ, e c'hallomp punañ an amzer betek 13,7 miliard a vloavezhioù.
Le commencement de l'Univers est pour nous cette limite, au-delà de laquelle nous ne sommes plus capables de poursuivre notre voyage dans le passé. 
Deroù an Hollved eo an harz-se evidomp, hag en tu-hont dezhañ n'eus ket tu da genderc'hel gant hor beaj en amzer dremenet.
Il y a donc 13,7 milliards d'années, un événement se serait produit; c'est ce que nous appelons le Big Bang. 
Setu e vefe c'hoarvezet un darvoud 13,7 miliard a vloavezhioù zo, a reomp Big Bang anezhañ.
Cela ne signifie pas que l'Univers est né à ce moment précis, et encore moins qu'il fut créé à cet instant, mais c'est le début de notre histoire. 
Ne dalvez ket e oa bet ganet an Hollved rik d'ar poent-se, ha nebeutoc'h c'hoazh e oa bet krouet d'an ampoent, hogen deroù hon istor ez eo.
Peut-être que l'Univers « existe » depuis bien plus longtemps, peut-être qu'il est 1 000 fois plus vieux ! 
An Hollved « zo anezhañ » abaoe kalz pelloc'h marteze, 1000 gwech koshoc'h eo marteze !
Peut-être que le Big Bang n'est pas LE DEBUT de l'Univers, mais seulement une étape de son évolution. 
Marteze n'eo ket ar Big Bang DEROÙ an Hollved, met ur prantad en e emdroadur hepken.
Peu importe, pour nous, actuellement, l'histoire de l'Univers démarre avec le Big Bang, qui serait l'explosion originelle à partir de laquelle l'Univers a évolué pour devenir ce qu'il est aujourd'hui.
N'eus forzh ! ... Evidomp-ni, bremañ, e krog istor an Hollved gant ar Big Bang. Setu e vefe ar Big Bang an darzhadenn gentañ eo emdroet an Hollved diwarni evit dont da vezañ ar pezh ez eo hiziv an deiz.
Observons ce fameux Big Bang sur la figure 1. 
Sellomp ouzh ar Big Bang war an tres 1.
Nous ne voyons rien, et pourtant le Big Bang vient de se produire. 
Ne welomp netra, ha koulskoude emañ ar Big Bang o paouez c'hoarvezout.
Mais pourquoi ne peut-on pas le voir ? 
Perak ne c'haller ket gwelet anezhañ ?
Tout d'abord, pour voir cette « explosion » qu'est le Big Bang, il faudrait être à l'extérieur de l'événement. 
Da gentañ, evit gwelet an « darzhadenn » zo eus ar Big Bang, e vefe dav bezañ e diavaez an darvoud.
Or nous faisons partie intégrante de l'Univers, nous sommes donc à l'intérieur de l'explosion. 
Hogen lodenn omp eus an Hollved, setu emaomp e-barzh an darzhadenn.
Ensuite, pour voir cette explosion, il faudrait que de la lumière puisse s'en échapper. 
Da c’houde, evit gwelet an darzhadenn-se, e vefe dav d'ar gouloù gallout tec'hel diouti.
Or au moment du Big Bang, la lumière n'existe pas encore.
Hogen da goulz ar Big Bang, n'eus ket eus ar gouloù c'hoazh !
Nous ne savons donc pas à quoi ressemble l'Univers à cette époque (figure 2).
Setu n'ouzomp ket petra e oa neuz an Hollved d'ar c'houlz-se (tres 2).
Ce que l'on sait, c'est qu'il y a très longtemps, l'Univers était beaucoup plus chaud, beaucoup plus dense et plus compact que celui que nous connaissons aujourd'hui. 
Un dra a ouzer : pell-pell zo, e oa kalz tommoc'h an Hollved, kalz douesoc'h ha fetisoc'h eget an hini a anavezomp hiziv an deiz.
Avec les techniques actuelles d'exploration de la matière, tels que les accélérateurs de particules, nous sommes capables de comprendre ce qui s'est passé à partir de 10-43 seconde après l'instant zéro du Big Bang (l'instant zéro étant une extrapolation estimée par les calculs d'après l'état actuel de l'Univers), ce qui s'est passé avant cet instant nous étant totalement inconnu. 
Gant an teknikoù bremañ evit studiañ an danvez, ar buanaerioù rannigoù da skouer, e c'hallomp kompren ar pezh a oa c'hoarvezet adalek 10-43 eilenn war-lerc'h koulz zero ar Big Bang (ar c'houlz zero o vezañ bet dezastumet dre jedadennoù diwar stad vremañ an Hollved). Dianav-krenn eo ar pezh a oa c'hoarvezet a-raok.
Ni la physique ni les moyens techniques actuels ne nous permettent d'appréhender l'état de l'Univers avant cette limite de 10-43 seconde. 
N'eus ket tu da c'houzout petra e oa stad an Hollved a­raok an harz-se, 10-43 eilenn, na war-bouez ar fizik na war-bouez an teknikoù bremañ.
Que s'est-il donc passé à partir de ce moment?
Petra a oa c'hoarvezet 'ta adalek 10-43 eilenn ?
Il y 13,7 milliards d'années, tout l'Univers était concentré dans un volume si petit que sa température atteignait plusieurs milliards de milliards de degrés ! 
13,7 miliard a vloavezhioù zo e oa tolpet an Hollved a-bezh en un ec'honenn ken bihan ma tizhe e wrezverk meur a viliard a viliardoù a zerezioù !
Puis, pour une raison que l'on ne connaît pas, l'Univers s'est brutalement dilaté dans une gigantesque explosion : c'est ce qu'on appelle le Big Bang.
Da c'houde, evit un abeg ha n'anavezer ket, eo distrizhet an Hollved a-daol-trumm en un darzhadenn divent : an dra-se a reer ar Big Bang anezhañ.
En se dilatant, l'Univers se refroidit, les températures chutent. 
E-ser distrizhañ e yena an Hollved hag e tiskenn ar gwrezverk.
La force gravitationnelle commence à se manifester. 
Kregiñ a ra nerzh ar gravitadur d'en em ziskouez.
À cet instant, elle entre en action, gère l'évolution de l'Univers qui est encore très chaud. 
D'ar poent-se e stag da efediñ hag e ren emdroadur an Hollved zo gwall domm c'hoazh.
Puis au fur et à mesure que l'Univers se dilate, la température baisse. 
Goude-se, a-feur ma tistrizh an Hollved e tiskenn ar gwrezverk.
D'autres forces commencent à agir sur la matière qui s'organise petit à petit. 
Kregiñ a ra nerzhioù all da efediñ war an danvez en em aoz tamm-ha-tamm.
L'interaction nucléaire forte permet la cohésion des noyaux d'hydrogène et d'hélium qui commencent à se former. 
An etregwezhiañ nukleel kreñv a ro tu d'an derc'hanoù hidrogen hag heliom da chom stag ha d'en em stummañ.
Puis l'interaction nucléaire faible et la force électromagnétique se manifestent.
Da neuze en em ziskouez an etregwezhiañ nukleel gwan hag an nerzh tredanwarellek.
Les électrons se lient aux noyaux et les atomes commencent donc à se former. 
En em liammañ a ra an elektron ouzh an derc'hanoù ha kregiñ a ra an atom d'en em stummañ.
Tout ceci se passe dans les quelques fractions de seconde du début de l'Univers. 
Kement-se zo o c'hoarvezout e‑pad nebeutoc'h eget un eilenn abaoe deroù an Hollved.
Ainsi, grâce à ces 4 forces, une partie de l'énergie initiale se transforme en matière, et la lumière qui est constituée de photons est toujours prisonnière de cette « soupe » de matière et d'énergie qu'est l'Univers à cette époque. 
Evel-se, gant ar 4 nerzh-se, en em dro ul lodenn eus an energiezh kentañ e danvez. Ar gouloù avat a chom bac'het c'hoazh er «soubenn »-se, anezhi danvez hag energiezh, zo oc'h ober an Hollved d'ar c'houlz-se.
Les photons ne peuvent pas circuler librement, ils interagissent en permanence avec la matière. 
Ne c'hall ket ar foton mont ha dont en o frankiz abalamour d'an etregwezhiañ dibaouez etre an danvez hag int.
L'Univers est encore très dense et opaque à la lumière.
Doues-kenañ eo an Hollved c'hoazh ha didreuzus d'ar gouloù.
Figure 1 : représentation schématique du Big Bang
Tres 1 : brastres eus ar Big Bang !
Figure 2 : Le Big Bang. 
Tres 2 : ar Big Bang.
Aucune information ne nous permet de donner une représentation exacte de l'Univers à cette époque. 
N'eus titour ebet hag a rofe tro dimp da zerc'hennañ rik an Hollved d'ar c’houlz-se.
Nous avons traduit cette inconnue par un point d'interrogation.
Gant ur pik-goulenn hon eus taolennet an dianavenn-se.
Les 4 forces ou interactions fondamentales qui gouvernent l'Univers sont : l'interaction gravitationnelle, les interactions nucléaires forte et faible, l'interaction électromagnétique. 
Ar 4 nerzh di a ren an Hollved zo : nerzh ar gravitadur, an nerzhioù nukleel (derc'hanel) kreñv ha gwan, hag an nerzh tredanwarellek.
La gravitation, responsable de l'attraction des masses, explique la pesanteur.
Ar gravitadur, pe kendedennerezh an tolzoù zo kaoz d'ar pounnerder.
C'est à cause d'elle que la pomme tombe par terre. 
Abalamour dezhañ e kouezh an avaloù war an douar !
Les interactions nucléaires fortes et faibles ont un rayon d'action extrêmement réduit et agissent uniquement à l’échelle du noyau atomique. 
Ne c'hall ket an nerzhioù nukleel kreñv ha gwan efediñ a-bell : e-barzh derc'hanoù an atom e vezont santet.
L'interaction forte assure la cohésion des noyaux. 
An nerzh kreñv a ra d'an derc'hanoù bezañ kenstag.
Elle lie les quarks entre eux pour former protons et neutrons, et force les protons qui ont tendance à se repousser à rester unis. 
Liammañ a ra ar c'hwarkoù kenetrezo evit stummañ proton ha neutron, ha rediañ a ra ar proton da chom unanet etrezo, hag int techet d'en em zizarbenn.
L'interaction faible régit la transformation de certains quarks en d'autres, et des protons en neutrons (et vice-versa). 
An nerzh gwan a ren treuzfurmadur kwarkoù zo e re all, ha hini ar proton e neutron (hag ar c’hontrol).
L'interaction électromagnétique régit la liaison de l'électron au noyau.
An nerzh tredanwarellek a liamm an elektron ouzh an derc'han.
Le 1er janvier : 0 h 15 mm : Que la lumière soit !
1añ a viz Genver : 0 e 15 mn : ra vo gouloù !
Nous sommes 380 000 ans après le Big Bang, ce qui représente 15 minutes dans notre calendrier cosmique. 
Emaomp 380 000 bloaz war-lerc'h ar Big Bang, ar pezh a ya d'ober 15 munut en hon deiziataer kosmek.
La température continue de baisser. 
Kenderc'hel a ra ar gwrezverk da ziskenn.
Les photons cessent d'interagir avec la matière et circulent librement. 
Echu eo gant an etregwezhiañ etre an danvez hag ar foton, ha mont-dont a ra ar re-se en o frankiz.
L'Univers est devenu transparent à la lumière et celle-ci voyage maintenant dans toutes les directions de l'espace.
Deuet eo an Hollved da vezañ treuzus d'ar gouloù, hag emañ hennezh o veajiñ da bep lec'h en egor.
Grâce aux radiotélescopes, on peut aujourd'hui capter les vestiges de cette lumière. 
Gant ar radioteleskopoù e c'haller pakañ hiziv an deiz aspadennoù eus ar gouloù-se.
Il s'agit en fait d'un rayonnement de micro-ondes radio qui baigne tout l'Univers. 
E gwirionez ez eus anv eus ur skinad mikrogwagennoù zo soubet an Hollved a-bezh ennañ.
C'est ce qu'on appelle le rayonnement fossile de l'Univers, et on ne peut le voir à l'oeil nu. 
Ober a reer skinadur kentvedel an Hollved eus an dra-se, ha ne c'haller ket gwelet anezhañ gant an daoulagad.
La figure 3 est une image reconstituée en fausses couleurs de ce rayonnement fossile capté par la sonde WMAF, dans toutes les directions de l'Univers. 
En tres 3 e weler ur skeudenn eus ar skinad kentvedel-se, adsavet gant livioù faos, evel m'eo bet paket gant ar sonterez WMAP diwar pep lec'h en Hollved.
On peut constater que ce rayonnement présente de très légères fluctuations de température, il n'est pas parfaitement uniforme. 
Gallout a reer stadañ emañ ar gwrezverk, er skinad-se, un tammig bihan war-neuñv, n'eo ket peurunvan.
Ces petites fluctuations nous montrent que 380000 ans après le Big Bang, le rayonnement libéré des interactions avec la matière n'était pas parfaitement homogène parce que la répartition de la matière dans l'Univers n'était pas uniforme. 
Gant ar c'hemmoùigoù-se e weler ne oa ket undoare penn-da-benn ar skinad deuet war-lerc’h an etregwezhiañ gant an danvez, 380 000 bloaz goude ar Big Bang, abalamour ma ne oa ket unvan dasparzh an danvez en Hollved.
Il y avait des zones plus denses (en rouge et jaune) et des zones moins denses (en bleu foncé). 
Bez' e oa takadoù douesoc'h (e ruz hag e melen) ha takadoù na oant ket ken doues (e glas-mouk).
On ne sait pas très bien pourquoi ni comment ces variations infimes de densité sont apparues, mais elles furent déterminantes pour « amorcer » les regroupements de matière et donner naissance aux premières étoiles. 
N'ouzer ket re vat perak na penaos eo deuet war wel an daskemmoùigoù dister-se en douester, met hollbouezus e voent evit « boulc’hañ » an tolpadurioù danvez ha genel ar stered kentañ.
C'est en effet grâce à ces petites inégalités initiales que la matière s'est organisée et que l'Univers a évolué pour devenir celui que nous connaissons aujourd'hui. 
Diwar an dizingalderioùigoù kentañ-se end-eeun eo en em aozet an danvez hag eo emdroet an Hollved evit dont da vezañ an hini a anavezomp bremañ.
Si l'Univers avait été strictement homogène, sa physionomie aurait été a priori complètement différente puisqu'il n'y aurait eu alors aucune galaxie, aucune étoile et encore moins de planètes. 
Ma vije bet unvan-rik an Hollved e vije bet disheñvel e neuz penn-da-benn, dimp da c'houzout, peogwir ne vije bet galaksienn ebet, steredenn ebet, anez komz eus ar planedennoù.
Nous ne serions donc pas là pour en parler.
Setu ne vijemp ket amañ evit komz diwar e benn.
Figure 3 : fond de rayonnement fossile de l'Univers mesuré par la sonde WMAP dans toutes les directions de l'espace. 
Tres 3 : skinadur kentvedel an Hollved muzuliet gant ar sonterez WMAP a bep lec'h en Hollved.
Les différences de couleurs correspondent à des fluctuations infimes (de l'ordre du cent millième) de la température du rayonnement. 
Klotañ a ra ar c'hemmoù liv gant daskemmoùigoù munut (war-dro ur gantmilvedenn) eus gwrezverk ar skinad.
Ces fluctuations reflètent les hétérogénéités de densité de l'Univers. 
Diskouez a ra an daskemmoùigoù-se pegen dizunvan eo douester an Hollved.
Cette image est comme une « photographie » de l'Univers tel qu'il était 380 000 ans après le Big Bang (WMAP : Wilkinson Microwave Anisothropy Probe).
Ar skeudenn-mañ zo evel ul « luc'hskeudenn » eus an Hollved evel ma oa 380 000 a vloavezhioù war-lerc'h ar Big Bang (WMAP : Wilkinson Microwave Anisothropy Probe).
5 janvier : les premières étoiles (200 millions d’années après le Big Bang).
5 a viz Genver : ar stered kentañ (200 million a vloavezhioù war-lerc’h a Big Bang)
Le jeune Univers tout juste sorti du Big Bang est maintenant un vaste nuage de gaz d'hydrogène (80 %) et d'hélium (20 %) mélangés à diverses particules plus ou moins stables. 
An Hollved yaouank, war-lerc'h ar Big Bang end-eeun, zo anezhañ ur goumoulenn vras a c'haz, enni hidrogen (80 %) hag heliom (20 %) mesket gant rannigoù a bep seurt, stabil pe stabi­loc'h.
La matière n'y est pas répartie de façon homogène; il y a des zones plus denses que d'autres. 
N'eo ket dasparzhet an danvez ennañ en un doare unvan; bez' ez eus takadoù doues pe zouesoc'h.
Par effet gravitationnel, les zones plus denses attirent la matière environnante et grossissent progressivement. 
Dre ar gravitadur e tedenn an takadoù douesañ an danvez zo tro-dro dezho, ha brasaat a reont tamm-ha-tamm.
Il se forme alors d'énormes nuages de gaz très chauds et très denses, à l'intérieur desquels des milliards d'étoiles s'allument.
Neuze en em stumm pikoloù koumoul gaz tomm-gor ha doues-kenañ ; enno e krog miliardoù a stered da skediñ.
Grâce au télescope spatial Chandra X (sensible aux rayonnements X), on a pu observer dans l'amas Abell 2125 (figure 4), d'énormes nuages de gaz en train de fusionner. 
Gant an teleskop-egor Chandra X (a c'hall pakañ ar skinadoù X), ez eus bel gwelet en druilhad Abell 2125 (tres 4) melloù pikoloù koumoul gaz tomm-gor ha doues-kenañ o kendeuziñ.
Ces nuages de gaz, dont la température atteint plusieurs millions de degrés, sont en train de donner naissance à des milliards d'étoiles qui vont former des centaines de galaxies.
Emañ ar c'houmoul gaz-se, a dizh o gwrezverk meur a vilion a zerezioù, o c'henel miliardoù a stered zo o vont da stummañ kantadoù a c'halaksiennoù.
L'année-lumière est une unité de longueur qui correspond à la distance parcourue par la lumière en une année. 
Ar bloavezh-gouloù zo un unanenn hed a glot gant ar c'heit a vez dedreuzet gant ar gouloù e-korf ur bloavezh.
Or la vitesse de la lumière dans le vide est de 299 792 kilomètres par seconde ! 
Hogen 299 792 kilometr dre eilenn eo tizh ar gouloù er goullo !
Comme il y a 86400 secondes dans une journée, et 365 jour 1/4 par an, une année-lumière (1 a. l.) correspond donc à une distance d'environ 10 000 milliards de kilomètres.
0 vezañ ma’z eus 86400 eilenn en un devezh ha 365 devezh en ur bloavezh, e klot ur bloavezh-gouloù (1 b.g.) gant war-dro 10 000 rniliard a gilometroù !
Figure 4 : amas Abell 2125 situé à 3 milliards d'années-lumière. 
Tres 4 : druilhad Abell 2125 war-hed 3 miliard a vloavezhioù-gouloù.
Image en fausses couleurs, reconstituée à partir d'images obtenues dans le rayonnement X grâce au télescope spatial Chandra X. 
Skeudenn e livioù faos, adsavet diwar skeudennoù tapet er skinoù X gant an teleskop-egor Chandra X.
Les différentes couleurs traduisent les différentes longueurs d'onde du rayonnement X et donc les différences de température des grumeaux de matière. 
Diskouez a ra al livioù hirderioù gwagen­noù ar skinad X hag e-se, ha disheñvelderioù gwrez­verk ar pouloud danvez.
Le nuage jaune situé en haut à gauche de l'image est une structure complexe de plusieurs nuages de gaz très chaud en train de fusionner. 
Ar goumoulenn velen en nec'h a-gleiz d’ar skeudenn zo ur framm kemplezh, ennañ meur a goumoulenn gaz tomm-gor o kendeuziñ.
Il contient plusieurs centaines de galaxies en formation.
Er goumoulenn-se ez eus meur a galaksienn o'n em stummañ.
18 janvier : les premières galaxies (600 millions à 700 millions d’années après le Big Bang).
18 a viz Genver : ar galaksiennoù kentañ (600 pe 700 million a vloavezhioù war-lerc’h ar Big Bang)
Comment peut-on savoir que les premières galaxies ont commencé à se former si tôt ?
Penaos e c'haller gouzout e oa krog ar galaksiennoù kentañ d'en em stummañ ken abred-se?
Grâce au télescope spatial Hubble, on peut observer l'Univers lointain (communément appelé ciel profond), c'est-à-dire qu'on peut regarder très loin, à plusieurs milliards d'années-lumière de nous (figure 5 A et 5 B). 
Gant an teleskop-egor Hubble e c'haller sellet ouzh an Hollved pell (a reer oabl don anezhañ alies), da lavaret eo e c'haller sellet pell­bras, betek meur a viliard a vloavezhioù-gouloù ac'hann (tres 5A ha 5B).
Or regarder loin, c'est regarder dans le passé. 
Hogen sellet pell a dalvez kement ha sellet ouzh an amzer dremenet.
En effet, si on regarde quelque chose situé à 13 milliards d'années-lumière, cela signifie que l'image que nous recevons a mis 13 milliards d'années à nous parvenir. 
Rak ma seller ouzh un dra bennak zo war-hed 13 miliard a vloavezhioù-gouloù diouzhimp, e talvez ez eus bet lakaet 13 miliard a vloavezhioù gant ar skeudenn a resevomp evit dont betek ennomp.
Elle nous montre donc ce qui s'est passé il y a 13 milliards d'années. 
Setu e tiskouez dimp ar pezh a oa c'hoarvezet 13 miliard a vloavezhioù zo.
C'est ainsi qu'en travaillant à la limite de ce que les capteurs du télescope Hubble peuvent « voir », et en réalisant des poses cumulées de plusieurs jours, on a pu détecter des « embryons » de galaxies situés à 13 milliards d'années-lumière. 
Evel-se, dre laboure tost d'ar vevenn a c'hall bezañ «gwelet» gant kaptorioù Hubble, ha dre lezel ar c'hamera digor e-pad meur a zevezh, ez eus bet dizoloet « eginoù » galaksiennoù war­hed 13 miliard a vloavezhioù-gouloù diouzh an Douar.
C'est ce que nous montre la photographie de la figure 5 B. 
Sed zo diskouezet gant luc'hskeudenn an tres 5B.
Les taches rouges cerclées de blanc sont ces embryons de galaxies. 
An tarchoù ruz kelc'hiet gant gwenn eo an eginoù galaksiennoù-se.
Ce sont des nuages de gaz très chaud contenant de gros paquets d'étoiles. 
Koumoul gaz tomm-gor ez int, enno pakadoù bras a stered.